Bandar Baharu, Kedah

Bandar Baharu merupakan daerah yang terletak di Kedah, Malaysia. Daerah ini terletak di selatan negeri Kedah dan berkeluasan 271 kilometer persegi. Daerah ini bersempadan dengan daerah Kulim di utara, negeri Pulau Pinang di barat dan Perak di tenggara. Pusat pentadbiran daerah ini terletak di Serdang.

 Sejarah 
Daerah Bandar Baharu dikatakan dahulunya dikenali sebagai Pengkalan Haji Ali. Haji Ali merupakan seorang beretnik Rao dan kaya. Pada mulanya, Pengkalan Haji Ali tidak mempunyai pegawai daerah. Kawasan ini ditadbir oleh seorang penghulu. Penghulu yang pertama ialah Penghulu Ahmad yang bertugas di kawasan Bagan Samak. Semasa beliau mentadbir kawasan tersebut, beliau telah mati ditembak oleh orang yang tidak dikenali. Selepas peristiwa itu, Sultan Kedah iaitu Sultan Abdul Hamid merancang untuk datang ke Pengkalan Haji Ali. Namun, baginda tidak dapat datang atas sebab-sebab tertentu dan mengarahkan Tengku Sulong menggantikan tempat baginda. Selepas kedatangan Tengku Sulong, baginda telah mengubah Pengkalan Haji Ali kepada Jajahan Bandar Baharu.

 Pentadbiran 
Daerah Bandar Baharu dibahagikan kepada tujuh buah mukim yang merangkumi beberapa buah bandar dan pekan;
tiada|thumb|266x266px|Peta daerah Bandar Baharu

Mukim Bagan Samak
 Mukim Kuala Selama
 Mukim Permatang Pasir
 Mukim Relau
 Mukim Serdang
 Mukim Sungai Batu
 Mukim Sungai Kechil
 Bandar Baharu
 Bandar Serdang
 Pekan Lubuk Buntar
 Pekan Selama
 Pekan Sungai Kecil Illir
 Pekan Relau

 Demografi 

Berdasarkan bancian Malaysia 2020, jumlah penduduk di Daerah Bandar Baharu ialah seramai 44,412 orang dengan kepadatan penduduk 164 orang perkilometer persegi yang dikategorikan sebagai taburan penduduk padat. Majoriti penduduk di daerah Bandar Baharu merupakan Bumiputera, dengan peratusan 84 peratus daripada jumlah penduduk.
+Bilangan penduduk mengikut bangsa pada tahun 2020.StatusBangsaJumlahWarganegaraBumiputera36,271Cina4,141India2,611Lain-lain84Bukan warganegara -1,305Jumlah44,412

 Kemudahan 
Terdapat pelbagai kemudahan yang dibina di seluruh daerah Bandar Baharu. Terdapat sebanyak 29 buah sekolah di daerah ini. Daerah Bandar Baharu juga mempunyai tiga buah balai polis, sebuah balai bomba, beberapa klinik kesihatan dan klinik desa di sekitar daerah.

 Lebuh raya dan jalan utama 
 Lebuhraya Utara-Selatan Jajaran Utara (E1): Persimpangan Bandar Baharu-Serdang-Parit Buntar
 Lebuhraya Jelas : Persimpangan Serdang (Perancangan)
 Lebuhraya Kedah Selatan : Persimpangan Serdang (Perancangan)
 Jalan Serdang-Kulim (136)-(K802)-(136)
 Jalan Serdang-Selama-Taiping (K7)-(A115)-(A6)
 Jalan Serdang-Parit Buntar (136)-(1)
 Jalan Serdang-Sungai Kecil Hilir-Relau

 Dewan Undangan NegeriAhli Dewan Undangan NegeriPartiBandar BaharuMohd Suffian YusoffPN-PAS

 Rujukan